ওয়েব সংবাদ: ‌পাকিস্তানের জনপ্রিয় অভিনেত্রী তথা গায়িকা রেশমাকে গুলি করে খুন করল তাঁরই স্বামী। ঘটনাটি ঘটেছে নওশেরার কালনা অঞ্চলে। জানা গিয়েছে, পাকিস্তানের খাইবার পাখতুনখাওয়া প্রদেশের অভিনেত্রী–গায়িকা ছিলেন রেশমা। সূত্রের খবর, অভিযুক্তের চতুর্থ স্ত্রী ছিলেন রেশমা। যিনি তাঁর ভাইয়ের সঙ্গে হাকিমাবাড় এলাকায় থাকতেন। পুলিস জানিয়েছে, অভিযুক্ত বাড়িতে ঢুকে তার স্ত্রীর ওপর গুলি চালাতে শুরু করে দেয়। তার আগে স্ত্রীর সঙ্গে বচসা হয় বলে জানা গিয়েছে। ঘটনার পর রেশমার স্বামী পালিয়ে যায়। পুলিস এই ঘটনার অভিযোগ দায়ের করার পর তদন্ত শুরু করেছে। পাকিস্তানের খাইবার পাকতুনখাওয়া প্রদেশে এই নিয়ে ১৫ বার এ ধরনের ঘটনা ঘটল। যেখানে মহিলা শিল্পীদের ওপর হামলা করা হচ্ছে। এর আগেও শিল্পী সুনবুলকে ৩ ফেব্রুয়ারি গুলি করে খুন করা হয়। জলসায় এক ব্যক্তির সঙ্গে নাচ করতে অস্বীকার করায় তাঁকে গুলি করে বলে জানান প্রত্যক্ষদর্শীরা। রেশমা বেশ কিছু পাস্তো গান গেয়েছেন এবং জনপ্রিয় পাকিস্তানি নাটক ‘‌ঝোবাল গলুনা’‌–তেও অভিনয় করেছেন।